Ailein duinn

"Ailein duinn" (en aragonés "Alán o Negro" u "Alán o moreno") ye una canción tradicional d'amor d'as Tierras Altas d'Escocia ta una solenca voz femella. Ista canción chira arredol d'o chemeco d'Annag Chaimbeul (Annie Campbell, en anglés) por o suyo amor enta un hombre clamato Ailean Moireasdan (Alan Morrison en anglés). As parolas d'a canción son escritas en gaelico escocés, luenga amplament estendillata en Escocia en o sieglo XVIII.

Cal decir que ista canción interpretata en a dulce voz d'una muller fue conoixita mundialment en estando-ne parti d'a banda sonora d'o film Rob Roy (1995), protagonizato por Liam Neeson, Jessica Lange, John Hurt y Tim Roth. En dito film s'ascuita una versión adaptata y cantata por Karen Matheson, cantaire d'o grupo folk escocés Capercaillie.

 Orichen d'a canción 
En 1788 o marín Ailean enfila ta a isla Scalpay, situata a o canto d'a isla de Harris en as Hebridas exteriors, con a enchaquia de casar-se con a suya aimata. Sin dembargo, de sopetón una tronada cayó sobre o barco y naufragó. Annag, chaquienta de raso, morió meses dimpués. Troboron o suyo cuerpo en una placha, no guaire luent d'an que i troboron muerto a o suyo aimato. Antis de morir, Annag fació una melodía como chemeco en honor a o suyo perdito amor.

 Parolas 

Parolas en gaelico escocésTraducción en aragonésQue desaconortata soi
Maitín a l'arreu d'atro

Ò hì, me'n iría con tú
Hì ri bhò hò ru bhì
Hì ri bhò hò rinn o ho
Alán o moreno, ò hì, me'n iría con tú

Si a espunya ye a tuya almada
Si as algas son o tuyo leito

Ò hì, m'en iría con tú
Hì ri bhò hò ru bhì
Hì ri bhò hò rinn o ho
Alán o moreno, ò hì, me'n iría con tú

Si os peixes son a luminaria d'as tuyas velas
Si as focas son os tuyos guardians

Ò hì, me'n iría con tú
Hì ri bhò hò ru bhì
Hì ri bhò hò rinn o ho
Alán o moreno, ò hì, me'n iría con tú

Yo bebería, encara que toz sentisen fastio por yo
A sangre d'o tuyo corazón, dimpués que t'haigas afogato

 Vinclos externos 
 Versión d'a canción Ailein duinn cantata por o grupo escocés Capercaillie en a banda sonora de Rob Roy 
 Ascuitar a versión d'o grupo Capercaillie d'a canción Ailein duinn 
 Vidio d'a canción "Ailein duinn" con espectaculars imáchens d'iste planeta de nusatros (d'a BBC) 
 Versión d'a canción Ailein duinn d'o grupo irlandés Méav 

Categoría:Cancions d'Escocia
Categoría:Cancions en gaelico escocés